stanford-oval/wikipedia huggingface dataset:
Tornion taistelu
Taistelujen kulku

Taisteluun osallistui valkoisten puolella jääkärikapteeni Jacobssonin johtama Kemin, Rovaniemen ja Tervolan suojeluskunnista muodostettu osasto. Kemin punaiset olivat kärsineet sille tappion 2. helmikuuta Tervolassa. Sen jälkeen suojeluskuntaosasto jatkoi matkaa Tervolan Kaisajoen, Karungin Aapajärven ja  Kukkolan kylien kautta kohti Torniota. Viimeinen pysähdyspaikka ennen taisteluja oli Alatornion Kivirannan kylässä Keropudasjoen pohjoispuolella ns. Liisanantin pellolla n. 4 km Tornion kaupungista pohjoiseen. Joen jäätä hiihtäen valkoiset lähestyivät pohjoisesta kohti Tornion kaupunkia.
Ensimmäinen taistelun kohde oli Peräpohjolan kansanopisto Kivirannalla, jossa venäläisiä oli majoittuneena noin 50 sotilasta. Huomattava osa heistä oli suomea puhuvia virolaisia. Heikinheimon joukkue saartoi opiston alueen klo 15 aikaan. Venäläissotilaat antautuivat ilman taistelua. Muut joukkueet etenivät kohti Tornion asema-aluetta. Samaan aikaan klo 15 siirtyi Suensaaren puolelta joukko torniolaisia suojeluskuntalaisia joen yli konekivääri mukanaan varmistamaan tilannetta.
Varsinainen taistelu käytiin klo 16.30 lähtien ja se kesti noin tunnin. Siihen osallistuivat ensi vaiheessa Jacobssonin johdolla Juvosen ja Kohosen joukkueet. Myöhemmin mukaan liittyi kansanopiston vallanneita Heikinheimon joukkueen suojeluskuntalaisia. Keskeisin taistelupaikka oli Tornion rautatieaseman ratapihan pohjoisosa, jossa rata kaartuu kohti Kemiä. Kyseisessä paikassa ns. Sammakko-ojan alueella on nykyisin vanha VR:n pajarakennus. Radan kaarteessa oli venäläisten juna, josta avattiin tuli eteneviä valkoisia joukkoja kohti. Venäläiset joutuivat antamaan tulitaistelussa periksi. Pimenevässä illassa osa venäläisistä pakeni joen yli Ruotsiin.
Neljäs joukkue eli Walleniuksen joukkue marssi rautatieaseman eteläpuolelle saartaen ns. Iisakan kasarmin Kemiin menevän maantien varressa; paikalla, jossa nykyään sijaitsee Tornion Putaan Neste-huoltoasema. Alueella käytiin vielä pari tuntia taisteluja, jotka päättyivät venäläisten antautumiseen.
Seuraavana päivänä antautuivat Alatornion kirkon eteläpuolella sijainneen Linnaisten kasarmin venäläissotilaat, joista tosin osa oli yön pimeydessä paennut Ruotsin puolelle. Kaikkiaan venäläisiä pakeni taistelujen aikana Ruotsin puolelle noin 60 sotilasta, jotka Ruotsi internoi.
Kaatuneita taistelussa oli valkoisten puolella kaikkiaan yhdeksän, joista kaksi oli taistelua valkoisten puolella johtanutta jääkäriä eli Fridel Jacobsson ja Tauno Juvonen. Haavoittuneita valkoisten puolella oli yhdeksän, mm. jääkärien komentajiin kuulunut Mikko Kohonen. Venäläiset menettivät taistelussa yhdeksän kaatunutta ja viisi haavoittunutta.
Taistelujen jälkeen

Seuraavana päivänä eli 7. helmikuuta 1918 valkoiset ampuivat vielä kuusi venäläistä sekä venäläisiä tukeneen suomalaisen. Kaikkiaan todetaan kuitenkin venäläisten haudanneen yli 40 kuollutta. Huostaan otettiin lisäksi satoja venäläisiä invalideja, joita ei ollut ehditty kuljettaa etelään Venäjälle. Venäläisiltä takavarikoitiin lisäksi runsaasti sotatarvikkeita sekä ruokatarvikkeita elintarvikepulan vaivaamille kaupunkilaisille.
Kaatunut jääkärimajuri Jacobsson haudattiin Ouluun tuomiokirkon välittömään läheisyyteen, kun taas jääkäriluutnantti Juvonen Tornion hautausmaalle.
Jacobson lähdössä viimeiselle matkalle - kuva Tornion kirkon edestä.
Transportarbetareförbundet

| Transportarbetareförbundet |
| --- | --- |

Perustettu:  1897
Tyyppi:  ammattiliitto
Kotipaikka:  Tukholma
Toiminta-alue:  Ruotsi
Jäsenet:  n. 57 000
Puheenjohtaja:  Tommy Wreeth
Varapuheenjohtaja:  Lars Mikaelsson Peter Lövkvist
Kattojärjestö:  Landsorganisationen
Jäsenlehti:  Transportarbetaren
Aiheesta muualla
Sivusto
Infobox OKNimi-testi OK: 
Transportarbetareförbundet (virallisesti Svenska Transportarbetareförbundet; puhekielessä Transport) on ruotsalainen kuljetusalan ammattiliitto, joka on perustettu vuonna 1897. Se kuuluu keskusammattijärjestö Landsorganisationeniin.
Järjestön pääkonttori Olof Palmes gatalla Tukholmassa.
Aiheesta muualla

Järjestön verkkosivut (ruotsiksi)
Uimahalli PikkuSaimaa

| PikkuSaimaa> Savonlinnan Uimahalli |
| --- | --- |
Osoite:  Uimahallinkatu 2
Sijainti:  Savonlinna
Rakennustyyppi:  Uimahalli
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Uimahalli PikkuSaimaa on Savonlinnassa Saimaan rannalla sijaitseva uimahalli. Uimahallissa on kuusiratainen kuntoallas, lastenallas, poreallas, hyppyallas kolmen ja viiden metrin telineillä sekä noin 37 metriä pitkä vesiliukumäki.
PikkuSaimaan remontti valmistui vuonna 2020. Kesällä asiakkaat voivat uida myös järven rannalla sekä talvisin siinä on myös avantomahdollisuus. Pihapiiristä löytyy myös tenniskenttä.
Tunturisara

| Tunturisara |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset
Lahko::  Poales
Heimo::  Sarakasvit Cyperaceae
Suku::  Sarat Carex
Alasuku::  Carex
Laji::  bigelowii
Kaksiosainen nimi
 Carex bigelowii  Torr. ex Schwein. 
Katso myös
   Tunturisara Wikispeciesissä   Tunturisara Commonsissa 
Infobox OKNimi-testi OK: 
Tunturisara (Carex bigelowii) on monivuotinen tuntureilla kasvava saralaji.
Ulkonäkö

Tunturisara kasvaa 10–40 senttimetriä korkeaksi. Juurakko on pitkä, vankka ja pitkähaarainen. Varsi on pysty, paksu, jäykkä, täyteinen, teräväsärmäinen ja sileä sekä yläosasta karhea. Tyvitupet ovat puna- tai kellanruskeat, kiiltävät, ehytlaitaiset, lavattomat ja pitkään säilyvät. Lehdet ovat ruodittomat, tupelliset ja vartta lyhyemmät. Lehtilapa on 3–7 mm leveä, köliselkäinen ja laidoilta ylöspäin kiertyvä. Lehtien yläpinta on sileä sekä tummanvihreä ja alapinta on himmeä sekä nystermäinen. Kukinnon alimman tähkän tukilehti on kukintoa lyhyempi ja mustakorvakkeinen. Kukinto on monitähkäinen. Emi- ja hedekukat ovat eri tähkissä eli tunturisara on erilaistähkäinen saralaji. Hedetähkiä on yksi tai joskus kaksi ja emitähkiä kaksi tai kolme kappaletta. Hedetähkät ovat kukinnon latvassa ja emitähkät tyvellä. Tähkät ovat 10–35 mm pitkiä, pitkulaisia, lähekkäisiä, pystyjä ja alimmat lyhytperäisiä. Hedekukka on kolmiheteinen, emikukka kaksiluottinen, pullakon ympäröimä. Tähkäsuomut ovat noin 3 mm pitkiä, tylpähköjä, otakärkisiä, kapealti kalvolaitaisia ja mustanruskeita, keskisuoni vihreä. Pullakot ovat 2,5–3,5 mm pitkiä, suonettomia, vaaleanvihreitä tai tummanruskeita, odattomia. Tunturisaran hedelmä on pähkylä pullakon sisällä.
Tunturisara voidaan jakaa neljään alalajiin. Alalajeja ovat siperiantunturisara (subsp. arctisibirica), amerikantunturisara (subsp. bigelowii), euroopantunturisara (subsp. dacica, syn. ridiga), subsp. ensifolia ja subsp. lugens. Tunturisara risteytyy jokapaikansaran (Carex nigra) ja vesisaran (Carex aquatilis) kanssa melko yleisesti tunturialueella.
Levinneisyys

Suomessa tunturisaraa esiintyy Pohjois-Lapissa. Utsjoen ja Enontekiön alueella se on hyvin yleinen. Sen eteläisin esiintymispaikka Suomessa on Posiolla.
Elinympäristö

Tunturisara kasvaa tunturikankailla ja -niityillä, pahdoilla, suonreunoilla, purojen varsilla, lumenviipymillä, poluilla ja tienvarsilla. Suomessa se on yleisin paljakalla ja koivuvyöhykkeessä.
Aiheesta muualla

Suomen Lajitietokeskus: Tunturisara (Carex bigelowii)
Uikuttajakyyhky

| Uikuttajakyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Uikuttajakyyhkyt Turtur
Laji::  chalcospilos
Kaksiosainen nimi
 Turtur chalcospilos  (Wagler), 1827 
Katso myös
   Uikuttajakyyhky Wikispeciesissä   Uikuttajakyyhky Commonsissa 
Infobox OKNimi-testi OKIUCN-testi OK: 
Uikuttajakyyhky (Turtur chalcospilos) on afrikkalainen kyyhkylintu. Sen elinympäristö ulottuu mantereen itäosassa Kaakkois-Sudanista, Etiopiasta ja Länsi-Somaliasta Namibiaan, Botswanaan ja Nataliin, sekä Gabonin rannikolla etelään Angolan lounaisosiin. Lajin holotyypin kuvaili Johann Georg Wagler Etelä-Afrikan Kapmaasta 1827.
Turkish Airlinesin lento 6491

| Turkish Airlinesin lento 6491 |
| --- | --- |
 Koneen pyrstö onnettomuuspaikalla.
Yhteenveto
Päivämäärä:  16. tammikuuta 2017
Onnettomuustyyppi:  maahansyöksy
Tapahtumapaikka:  Manasin kansainvälinen lentoasema, Biškek, Kirgisia
 :  43°03′26″N, 074°26′14″E
Lähtöpaikka:  Hongkongin kansainvälinen lentoasema, Hongkong
Välilaskupaikka:  Manasin kansainvälinen lentoasema, Biškek, Kirgisia
Määränpää:  Atatürkin kansainvälinen lentoasema, Istanbul, Turkki
Kuolleita:  39
Loukkaantuneita:  väh. 15
Eloonjääneitä:  0
Lentokone
Konetyyppi:  Boeing 747-400F
Lentoyhtiö:  ACT Airlines
Rekisteritunnus:  TC-MCL
Matkustajia:  0
Miehistöä:  4
Turkish Airlinesin lento 6491 oli Turkish Airlinesin rahtilento Hongkongista Biškekin kautta Istanbuliin. 16. tammikuuta 2017 lentoa Turkish Airlinesin puolesta operoineen ACT Airlinesin Boeing 747-400F syöksyi maahan lähellä Biškekin Manasin kansainvälistä lentoasemaa lähestymisen keskeyttämisen jälkeen. Se syöksyi asuinalueelle noin 1 100 metrin päässä kiitotien lopusta. Maahansyöksyssä kuolivat kaikki neljä miehistön jäsentä sekä alustavien tietojen mukaan 33 sen kylän asukasta, johon kone syöksyi, eli yhteensä ainakin 37 ihmistä. Lopulta kuolonuhrien määräksi varmistui 39. Lisäksi 15 loukkaantunutta toimitettiin sairaalaan.
Onnettomuuden aikaan Biškekissä oli sumuista ja näkyvyys oli huono. Jo onnettomuuspäivänä Kirgisian varapääministeri Muhammetgaly Abulgaziev kertoi, että ensimmäisten tietojen perusteella turman aiheutti miehistön virhe.
Lentokone

Onnettomuuskone oli Boeingin valmistama 747-412F-rahtikone. Se oli lentänyt ensilentonsa tammikuussa 2003. Kuukautta myöhemmin se toimitettiin Singapore Airlines Cargolle, joka poisti koneen käytöstään elokuussa 2013 ja asetti sen säilytykseen. ACT Airlinesin käyttöön se tuli joulukuussa 2015.
Aiheesta muualla

Kuvia tai muita tiedostoja aiheesta Turkish Airlinesin lento 6491 Wikimedia Commonsissa
← 2016  Vuoden 2017 lento-onnettomuudet ja vaaratilanteet  2018 →
| 0 | 1 | 2 |
| --- | --- | --- |
|  Turkish Airlinesin lento 6491 (16.1.)  |  Myanmarin ilmavoimien lento-onnettomuus 2017 (7.6.)  |  Laukaan lento-onnettomuus (19.7.)  |
Onnettomuuskone Maastrichtissa viisi päivää ennen onnettomuutta.
Onnettomuuspaikan sijainti lähellä kiitotien päätä.
Timo menee esikouluun

| Timo menee esikouluun> Timothy Goes to School |
| --- | --- |
Tyyli:  piirrossarja
Luoja(t):  Nelvana
Alkuperämaa:  Kanada
Alkuperäiskieli:  englanti
Esitetty:  2000 – 2002
Tuotantokausia:  2
Jaksoja:  26
Aiheesta muualla
IMDb
Timo menee esikouluun (engl. Timothy Goes to School) on Nelvanan tuottama kanadalainen piirrossarja. Suomessa sarjaa on esitetty YLE TV2:lla vuonna 2001 ja uusintana 2003 ja 2005. Sarja kertoo eläinlapsista, jotka käyvät esikoulua Kukkulanpään koulussa (engl. Hilltop School). Sarjan nimikkohahmona on pesukarhu Timo (engl. Timothy). Sarja perustuu kirjailija Rosemary Wellsin kirjoihin.
Sarjan hahmoja

Timo (engl. Timothy), pesukarhu, sarjan päähahmo.
Yoko, kissa, hänen perheensä on alkujaan Japanista.
Fritz, haisunäätä.
Kalle (engl. Charles), hiiri, luonteltaan ujo.
Noora (engl. Nora), hiiri, luonteeltaan äänekäs.
Lilli (engl. Lilly), kettu, luonteltaan hajamielinen.
Doris, majava, luonteltaan poikatyttö.
Frank ja Frank, ranskanbulldoggikaksoset, luonteltaan vähän yksinkertaisia, pitävät jalkapallosta.
Roope (engl. Claude), pesukarhu, luonteltaan omahyväinen.
Greeta (engl. Grace), kissa, pitää baletista.
Rouva Lempinen (engl. Mrs. Jenkins), opettaja Kukkulanpään koulussa.
Heikki (engl. Henry), Kukkulanpään koulun bussikuski ja talonmies.
Suomenkieliset ääninäyttelijät

Kari Ketonen
Vilma Melasniemi
Minna Koskela
Ari-Matti Hedman
Eira Soriola
Antti Jaakola
Sarjan suomenkielisen version suomensi ja ohjasi Minna Karvonen.
Trantor

Trantor on kirjailija Isaac Asimovin kirjoissa esiintyvä fiktiivinen planeetta, joka toimii Galaktisen Imperiumin hallintoplaneettana. Trantor on esiintynyt Asimovin kirjoista useimmin Säätiö-sarjassa sekä Imperiumi-sarjassa.
Trantor on kokonaan rakennuksien peitossa, ja sen asukasluku on 45 miljardia. Planeetta on jaettu satoihin sektoreihin. Trantorin asema Imperiumissa oli ainoastaan sen hallinnon ja tiedon keskuksena, sillä esimerkiksi Imperiumin kirjasto sijaitsi siellä. Ruuan suhteen se oli kuitenkin täysin riippuvainen muista maailmoista. Myöhemmin Säätiö-sarjassa kuvataan, kuinka Trantor taantuu Imperiumin romahtaessa vaatimattomaksi maatalousmaailmaksi, jonka asukkaat hankkivat rahaa välttämättömimpiin teknisiin apuvälineisiinsä myymällä planeetalle jäänyttä metallia.
Trantor on Tähtien sodan Coruscant-planeetan esikuva. Isaac Asimov kuului George Lucasin suosikkikirjailijoihin.[lähde? ]
USS Marblehead

USS Marblehead voi tarkoittaa seuraavia Yhdysvaltain laivaston aluksia:
USS Marblehead (1861), tykkivene
USS Marblehead (C-11), panssaroimaton risteilijä
USS Marblehead (CL-12), Omaha-luokan kevyt risteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Marblehead”, voi hakea sivunnimihaulla, laajalla sivunnimihaulla tai tekstihaulla.
USS Manhattan

USS Manhattan voi tarkoittaa seuraavia Yhdysvaltain laivaston aluksia:
USS Manhattan (1863), Canonicus-luokan monitori
USS Manhattan (1918), kutteri
USS Manhattan (YTB-779), satamahinaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Manhattan”, voi hakea sivunnimihaulla, laajalla sivunnimihaulla tai tekstihaulla.
Tracee Ellis Ross

| Tracee Ellis Ross |
| --- | --- |
 Tracee Ellis Ross vuonna 2014.
Henkilötiedot
Syntynyt: 29. lokakuuta 1972 (ikä 51) Los Angeles, Kalifornia
Ammatti:  näyttelijä
Näyttelijä
Aktiivisena:  1996–
Merkittävät roolit:  Joan Clayton   (Girlfriends)   Carla Reed   (Reed Between the Lines)   Rainbow Johnson   (Black-ish)
Palkinnot
 Golden Globe, paras naispääosa musikaali- tai komediasarjassa Black-ish (2017) NAACP Image Award, paras naispääosa komediasarjassa Girlfriends (2007, 2009)  Reed Between the Lines (2012)  Black-ish (2015–2018) BET Comedy Award, paras naispääosa komediasarjassa Girlfriends (2005) 
Aiheesta muualla
Viralliset kotisivut
IMDb 
AllMovie
Tracee Ellis Ross (syntyjään Tracee Joy Silberstein, s. 29. lokakuuta 1972 Los Angeles, Kalifornia) on yhdysvaltalainen näyttelijä. Hän on laulaja Diana Rossin ja musiikkimanageri Robert Ellis Silbersteinin tytär.
Ura

Ross opiskeli näyttelemistä Brownin yliopistossa ja suoritti bachelor-tutkinnon vuonna 1994. Hän teki ensimmäisen elokuvaroolinsa vuonna 1996 ilmestyneessä elokuvassa Far Harbor. Paitsi näyttelijänä, hän työskenteli uransa alussa myös mallina, lehtien Mirabella ja New York muotitoimittajana ja vuonna 1997 Lifetime-kanavan The Dish -ohjelman juontajana.
Rossin ura näyttelijänä lähti nousuun tilannekomediasarjan Girlfriends myötä. Hän näytteli Joan Claytonia UPN:n ja sittemmin The CW:n esittämässä sarjassa sen kaikilla kahdeksalla kaudella, vuodesta 2000 vuoteen 2008. Hänet palkittiin roolista kahdesti NAACP:n Image Awardilla, vuosina 2007 ja 2009 (sarjassa paras naispääosa komediasarjassa), ja kerran BET:n Comedy Awardilla, vuonna 2005 (niin ikään sarjassa paras naispääosa komediasarjassa).
Girlfriendsin jälkeen Ross näytteli muun muassa Gloria Parkesia muutamassa C.S.I.-sarjan (CSI: Crime Scene Investigation) jaksossa vuonna 2011 ja toista päähenkilöä Carla Reediä BET:n tilannekomediasarjan Reed Between the Lines ensimmäisellä kaudella samana vuonna. Hänet palkittiin jälkimmäisestä roolista uransa kolmannella NAACP:n Image Awardilla vuonna 2012. Reed Between the Linesin jälkeen Ross oli mukana NBC:n Bad Girlsin (uusintaversio samannimisestä brittisarjasta) pilottijaksossa, mutta sarjaa ei tehty lopulta pilottia enempää.
Vuodesta 2014 Ross on näytellyt lääkäri Rainbow Johnsonia, nelilapsisen perheen äitiä, ABC:n tilannekomediasarjassa Black-ish. Hänet on palkittu roolista muun muassa Golden Globella vuonna 2017 (sarjassa paras naispääosa musikaali- tai komediasarjassa) ja neljällä NAACP:n Image Awardilla vuosina 2015–2018. Hän on ollut ehdolla myös Primetime Emmy -palkinnon saajaksi.
Elokuvien ja televisiosarjojen lisäksi Ross on esiintynyt myös mainoksissa ja musiikkivideoilla (Kanye Westin ”The New Workout Plan” 2004 ja ”Touch the Sky” 2006 sekä Draken “Nice for What” 2018).
Trace Cyrus

Trace Cyrus
Trace Dempsey Cyrus (s. 24. helmikuuta 1989) on yhdysvaltalainen muusikko. Hän on kitaristi, laulunkirjoittaja ja hän tuli tunnetuksi yhtyeestä nimeltä Metro Station. Erottuaan Metro Stationista vuonna 2010 hän perusti yhtyeen Ashland HIGH. Hän omistaa oman vaatemerkin Southern Made Hollywood Paid. Cyrus on laulaja Billy Ray Cyrusin poika ja näyttelijä/laulaja Miley Cyrusin isoveli.
Yksityiselämä

Trace Cyrusin äiti on  Leticia "Tish" Finley Cyrus. Hänen biologinen isänsä on Baxter Neal Helson, mutta Billy Ray Cyrus on adoptoinut hänet.
Hän vietti kesät isäpuolensa Billy Rayn kanssa. Trace on kuitenkin kertonut ettei aio käyttää sisarensa Disney-mainetta hyväkseen.
Trace on vieraillut MTV-kanavalla ja kertoi mitä hän aikoo seuraavaksi Mileyn kanssa, "Seuraavaksi, minä aion laulaa hänen seuraavalla albumillaan. En osaa sanoa siitä enempää nyt, mutta me suunnitellaan sitä." Heiltä ilmestyi myöhemmin kappale "Hovering".
Trace on tunnettu useista lävistyksistään ja suuresta määrästä tatuointeja hänen käsissään ja rinnassaan.
Trace on myös ollut töissä ostoskeskuksessa Burbankissa, Kaliforniassa. Hänet on erotettu La Cañada High Schoolista.Metro Station oli myös keikalla Nosturissa 17.6 ja 18.6.
Hän on seurustellut Demi Lovaton kanssa. Vuoden 2011 lokakuussa hän paljasti kihlautuneensa Disney tähti Brenda Songin kanssa mutta kesäkuussa 2012 pari ilmoitti erostaan.
Tynnyrinala

Tynnyrinala on vanha pinta-alamitta, joka on ollut käytössä Pohjoismaissa. Alkujaan tynnyrinala oli peltoala, jolle kylvettiin tynnyrillinen viljaa. Vuonna 1633 tynnyrinala määriteltiin maanmittaustarpeiden vuoksi 13 263 neliökyynäräksi, mutta vuoteen 1688 mennessä mitta oli vakiintunut 56 000 neliöjalaksi, joka vastasi 14 000 neliökyynärää eli noin 0,49 hehtaaria (4 940 m²). Arkisemmissa yhteyksissä tynnyrinala määriteltiin siten, että se oli 32 kapanalaa.
Traceroute

Traceroute on yleinen TCP/IP-protokollaa käyttävä työkalu, joka selvittää, mitä reittiä protokollan paketit siirtyvät määrättyyn koneeseen. Traceroute selvittää reitin lisäämällä lähettämiensä pakettien Time to Live -arvoa yksi kerrallaan, aloittaen yhdestä. Näin ensimmäinen lähetetty paketti palaa takaisin ensimmäisen reitittimen jälkeen, toinen palaa toisen reitittimen jälkeen ja niin edelleen. Lopputuloksena on luettelo koneista, jotka muodostavat kuljetun reitin. Kahden koneen siirtoväliä kutsutaan hopiksi.
Traceroute-ohjelma on alun perin kotoisin BSD unix -järjestelmistä. Windows-koneilla traceroute-komennon nimi on tracert.
Aiheesta muualla

Kuvia tai muita tiedostoja aiheesta Traceroute Wikimedia Commonsissa
UNIVAC 1108

UNIVAC 1108 oli Sperry Randin valmistama transistoripohjainen tietokone, joka oli toinen UNIVAC 1100 -sarjan tietokone. Tietokone esiteltiin heinäkuussa 1964 yksisuorittimisena versiona ja toimitukset alkoivat vuonna 1965. Samaan aikaan esiteltiin monisuoritinversio, jonka toimitukset aloivat vuonna 1967.
Tietokoneelle kehitettiin EXEC 8 -käyttöjärjestelmä, jonka juuret ovat EXEC I- ja EXEC II-järjestelmissä.
1108-mallissa mikropiirit korvasivat kalvomuistin, jota käytettiin edeltäneessä UNIVAC 1107:ssä. Tietokone oli ensimmäinen moniprosessointia tukeva tietokone. Tietokone käytti 36-bittistä sanan pituutta.
UNIVAC 1106 käytti samaa käskykantaa, mutta käytti hitaampaa ja halvempaa muistia.
Aiheesta muualla

Univac 1108 Executive User's Guide (Arkistoitu – Internet Archive) (PDF) (englanniksi)
Univac 1108 II multi-processor system (englanniksi)
UNIVAC 1108 (englanniksi)
Trygve Haavelmo

| Trygve Haavelmo |
| --- | --- |

Henkilötiedot
Syntynyt: 13. joulukuuta 1911 Skedsmo, Norja
Kuollut: 28. heinäkuuta 1999 (87 vuotta) Børum, Norja
Koulutus ja ura
Instituutti:  Aarhusin yliopisto Chicagon yliopisto Oslon yliopisto
Tutkimusalue:  Taloustiede, Makrotaloustiede ja ekonometria
Palkinnot:   Nobelin taloustieteen palkinto
Trygve Haavelmo (13. joulukuuta 1911 Skedsmo – 28. heinäkuuta 1999 Bærum) oli norjalainen taloustieteilijä ja vuoden 1989 taloustieteen Nobel-palkinnon saaja.
Hän sai palkintonsa  ekonometrian todennäköisyysteoriaan perustuvasta kehityksestä ja samanaikaisten taloudellisten rakenteiden tutkimuksesta.
USS Baron

| USS Baron |
| --- | --- |
 USS Baron

Aluksen vaiheet
Rakentaja:  Federal Shipbuilding and Drydock Company, Newark, New Jersey
Kölinlasku:  30. marraskuuta 1942
Laskettu vesille:  9. toukokuuta 1943
Palveluskäyttöön:  5. heinäkuuta 1943
Poistui palveluskäytöstä:  26. huhtikuuta 1946
Loppuvaihe:  Uruguaylle 3. toukokuuta 1952, nimellä ROU Uruguay poistettu alusluettelosta ja romutettu 1990
Tekniset tiedot
Uppouma:  1 240 t
Pituus:  93 m
Leveys:  11,2 m
Syväys:  2,7 m
Koneteho:  6 000 shp
Nopeus:  21 solmua
Miehistöä:  216, joista 15 upseeria
Aseistus
Aseistus:  3 × 3" tykkiä 2 × 40 mm ilmatorjuntatykkiä 8 × 20 mm ilmatorjuntatykkiä 3 × 21" (533 mm) torpedoputkea 8 × syvyyspomminheitintä 1 × Hedgehog 2 × syvyyspommikiskoa
USS Baron (runkonumero DE-166) oli Yhdysvaltain  laivaston Cannon-luokan saattuehävittäjä toisessa maailmansodassa Tyynellä valtamerellä suojaten saattueita.
Valmistus

Alus tilattiin Newarkista New Jerseystä Federal Shipbuilding and Drydock Companyltä, missä köli laskettiin 30. marraskuuta 1942. Alus laskettiin vesille 9. toukokuuta 1943 kumminaan komentajakapteeni Richard S. Baronin leski Anne Pl. Baron ja otettiin palvelukseen 12. marraskuuta 1943 Philadelphian laivastontelakalla ensimmäisenä päällikkönään komentajakapteeni D. McVicker.
Palvelus

Alus lähti 8. syyskuuta 1943 New Yorkista Tyynelle valtamerelle. Lokakuusta 1943 elokuuhun 1944 alus suojasi keskisen Etelä-Tyynenmeren alueen saariryhmien välisiä saattueita, minkä lisäksi se osallistui Hollandian maihinnousuun 21.-24. huhtikuuta, Truk-Satawan-Ponape alueelle tehtyyn syöksyyn 29. huhtikuuta-1. toukokuuta, Saipanin maihinnousuun 20. kesäkuuta-11. heinäkuuta ja Guamin valtaukseen 22.-29. heinäkuuta ollen operaatioissa laivasto-osaston suojana ja/tai tulitukitehtävissä. Alus saapui 7. syyskuuta 1944 Mare Islandin laivastontelakalle huoltoon.
Palattuaan Tyynellemerelle marraskuun alussa se liitettiin sukellusveneiden koulutusosastoon, missä alus oli toukokuun 1945 loppuun. Sodan lopun alus oli Marshallinsaarilla torjuen sukellusveneitä, ollen lentopelastustehtävissä, valvoen merialuetta sekä saattueiden suojana. Alus määrättiin 27. elokuuta Maloelapin, Wotjen ja Jaluitin atolleille ottamaan vastaan japanilaisten antautuminen. Antautumistoimet saatiin päätökseen 6. syyskuuta ja Baron viipyi Wotjella 18. syyskuuta saakka valvomassa aseistariisuntaa. Alus lähti San Diegoon, jonne se saapui 29. syyskuuta. Seuraavana päivänä alus jatkoi matkaansa New Yorkiin, jonne se saapui 14. lokakuuta.
Alus siirrettiin reserviin 26. huhtikuuta 1946 Green Cove Springsissä Floridassa.
ROU Uruguay

Alus siirrettiin MDAP nojalla 3. toukokuuta 1952 Uruguayn laivastolle, joka nimesi sen ROU Uruguayksi runkonumerolla DE-1.